pythainlp/thai-wiki-dataset-v4 huggingface dataset:
นือริกกิ

นือริกกิ  เป็นเทพเจ้าแห่งการล่าและโคของชาวฟินแลนด์ และบุตรแห่งตาปีโอกับมีเอลิกกี พระองค์มีความสัมพันธ์ที่ไม่แน่นอนกับนิมโรด
นือริกกิได้รับการกล่าวถึงครั้งแรกโดดย Mikael Agricola ใน ค.ศ. 1551 ภายใต้พระนาม Nyrckes ผู้ให้กระรอกจากป่า พระองค์ได้รับการเรียกขานด้วยพระนามที่แตกต่างกันแต่เสียงคล้ายกันตามกวีคติชน เช่น Nyypetti รูปพระนามอย่าง Nyyrikki และ Nyypetti ถูกเรียกเป็นบุตรของตาปิโอ แต่รูปอย่าง Myyrikki ถูกเรียกเป็นธิดาแห่งตาปิโอ เช่น Tyytikki ที่มีการกล่าวถึงในคาถาว่าเป็นผู้ให้กระรอกด้วย คำลงท้าย "-kki" ของพระนามคือคำลงท้ายเพศหญิง
ในขณะที่พระนามที่มีเสียงคล้ายกันอย่าง "Myyrikki" และ "Tyytikki" สื่อถึงธิดาของตาปิโอ และพระนาม "Nyrkiö" และ "Nylkys" ถือเป็นภริยาของตาปิโอ ยังมีรูปของ "บุตรตาปิโอ" ในเพลงอักษรรูนคาเรเลียและ Ostrobothnian: เพลงล่ากวางเรนเดียร์คาเรเลียเหนือเรียกเป็น "Nyypetti บุตรตาปิโอ"; คาถาขับไล่กระต่ายของคาเรเลียขาวมีการกล่าวถึง "Nyyrikki, เจ้าแห่งกระต่าย"; เพลงล่ากวางเรนเดียร์คาเรเลียลาโดกามีการกล่าวถึง "Vilpus บุตรตาปิโอ"; และเพลงล่านกของ Ostrobothnian เหนือมีการกล่าวถึง "Pinneys บุตรตาปิโอ" พระนาม "Vilpus" มาจากฟีลิปอัครทูต
รางวัลไนน์เอ็นเตอร์เทน อวอร์ดส์ ครั้งที่ 15

รางวัลไนน์เอ็นเตอร์เทน อวอร์ดส์ ครั้งที่ 15 ประจำปี พ.ศ. 2568 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" โดยในปีนี้จัดขึ้นภายใต้หัวข้อ "Sustaining the Virtue ความดีที่ยั่งยืน" ในวันที่ 22 พฤษภาคม พ.ศ. 2568 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : นัท มีเรีย และ ฑิฆัมพร ฤทธิ์ธาอภินันท์
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะอยู่ด้านบนสุด และเน้นด้วย ตัวหนา
ห้องสมุดและพิพิธภัณฑ์ประธานาธิบดีจอห์น เอฟ. เคนเนดี

ห้องสมุดและพิพิธภัณฑ์ประธานาธิบดีจอห์น เอฟ. เคนเนดี  เป็นห้องสมุดและพิพิธภัณฑ์ประธานาธิบดีของจอห์น เอฟ. เคนเนดี (ค.ศ. 1917–1963) ซึ่งเป็นประธานาธิบดีคนที่ 35 ของสหรัฐอเมริกา (ค.ศ. 1961–1963) ตั้งอยู่ที่โคลัมเบียพอยท์ ในย่านดอร์เชสเตอร์ เมืองบอสตัน รัฐแมสซาชูเซตส์ ติดกับมหาวิทยาลัยแมสซาชูเซตส์ที่บอสตัน สถาบันเอ็ดเวิร์ด เอ็ม. เคนเนดีแห่งวุฒิสภาสหรัฐอเมริกา และหอจดหมายเหตุและพิพิธภัณฑ์เครือจักรภพแห่งแมสซาชูเซตส์ อาคารนี้ได้รับการออกแบบโดยสถาปนิก ไอ. เอ็ม. เพ โดยเป็นที่เก็บเอกสารต้นฉบับและจดหมายของรัฐบาลเคนเนดีอย่างเป็นทางการ รวมไปถึงเอกสารที่ตีพิมพ์และไม่ได้ตีพิมพ์เป็นพิเศษ เช่น หนังสือและเอกสารของและเกี่ยวกับเออร์เนสต์ เฮมิงเวย์
ห้องสมุดและพิพิธภัณฑ์เป็นส่วนหนึ่งของระบบห้องสมุดประธานาธิบดี ซึ่งบริหารจัดการโดยสำนักงานห้องสมุดประธานาธิบดี ซึ่งเป็นส่วนหนึ่งของสำนักหอจดหมายเหตุและบันทึกแห่งชาติ
ห้องสมุดและพิพิธภัณฑ์แห่งนี้เปิดใน ค.ศ. 1979 โดยประธานาธิบดีจิมมี คาร์เตอร์และสมาชิกในครอบครัวเคนเนดี
เหยียมจุ้น

เหยียมจุ้น (#เปลี่ยนทาง คริสต์ทศวรรษ 200–240) มีชื่อในภาษาจีนกลางว่า เหยียน จฺวิ้น  ชื่อรอง ม่านไฉ  เป็นขุนนางของรัฐง่อก๊กในยุคสามก๊กของจีน
ประวัติ.
เหยียมจุ้นเป๋นชาวเมืองเพ้งเสีย ("เผิงเฉิง") ซึ่งคือนครสฺวีโจว (徐州) มณฑลเจียงซู (江蘇) ในปัจจุบัน เหยียมจุ้นเป็นที่รู้จักในฐานะผู้มีความขยันหมั่นเพียรตั้งแต่วัยเยาว์มีความรู้เรื่องคัมภีร์ในลัทธิขงจื๊อเป็นอย่างดี เมื่อเกิดความวุ่นวายในภาคกลางของจีนในช่วงปลายราชวงศ์ฮั่น เหยียมจุ้นอพยพไปยังภูมิภาคกังตั๋ง (江東 "เจียงตง") ทางใต้ของจีน ที่กังตั๋งเหยียมจุ้นได้พบและเป็นมิตรกับบัณฑิตผู้มีชื่อเสียงคนอื่น ๆ เช่น จูกัดกิ๋น (諸葛瑾 "จูเก๋อ จิ่น") และเปาจิด (步騭 "ปู้ จื้อ") เหยียมจุ้นเป็นที่รู้จักในฐานะคนที่จริงใจ ซื่อสัตย์ และทุ่มเทให้กับทุกสิ่งที่ทำ
สโมสรฟุตบอลคริสตัลพาเลซ (1861)

สโมสรฟุตบอลคริสตัลพาเลซ เป็นสโมสรฟุตบอลสมัครเล่นอายุสั้นที่ก่อตั้งขึ้นในปี ค.ศ. 1861 โดยมีส่วนสนับสนุนการพัฒนาฟุตบอลในช่วงปีแรก ๆ พวกเขาเป็นสมาชิกผู้ก่อตั้งของสมาคมฟุตบอลในปี ค.ศ. 1863 และเข้าแข่งขันเอฟเอคัพครั้งแรกในปี ค.ศ. 1871–1872
สโมสรถูกยุบลงประมาณปี ค.ศ. 1876 โดยรายชื่อสโมสรปรากฏครั้งสุดท้ายในวารสารฟุตบอลประจำปี ค.ศ. 1875 สโมสรฟุตบอลคริสตัลพาเลซ ในปัจจุบัน อ้างว่าสโมสรแห่งนี้สานต่อจากสโมสรเดิม แม้ว่านักประวัติศาสตร์ฟุตบอลจะโต้แย้งในเรื่องนี้ก็ตาม
ตระกูลเศรษฐบุตร

ตระกูลเศรษฐบุตร (-, อักษรโรมัน: Setthabut) เป็นตระกูลชาวไทยที่สืบทอดมาจากพระประเสริฐวานิช (โป้ เศรษฐบุตร) นายอากรชาวจีนในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) นามสกุลนี้เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว (รัชกาลที่ 6) เมื่อปี พ.ศ. 2456 ที่พระราชทานแก่พระยานรเนติบัญชากิจ (ลัด เศรษฐบุตร) และพระยาภักดีนรเศรษฐ (เลิศ เศรษฐบุตร) สมาชิกในตระกูลคนอื่น ๆ ที่มีชื่อเสียง ได้แก่ พระยาภิรมย์ภักดี (บุญรอด เศรษฐบุตร) ต้นตระกูลภิรมย์ภักดี และ สอ เสถบุตร ผู้เขียนพจนานุกรมที่รวบรวมพจนานุกรมอังกฤษ-ไทยที่ได้รับความนิยมมากที่สุดเล่มหนึ่ง นอกจากนี้ยังแบ่งสายมาเป็นตระกูลโปษยจินดา (ของบ้านโซวเฮงไถ่) และตระกูลประนิช
สิรณัฐ สก็อต

สิรณัฐ สก็อต หรือ ทราย เป็นนักอนุรักษ์ทางทะเลชาวไทยและสกอตแลนด์ และอดีตที่ปรึกษาของอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช เขาเป็นที่รู้จักจากการวิพากษ์วิจารณ์การดำเนินงานด้านการท่องเที่ยวในอุทยานแห่งชาติทางภาคใต้ของประเทศไทย รวมไปถึงการทุจริตประพฤติมิชอบ
ชีวิตวัยเด็กและการศึกษา.
สิรณัฐเป็นบุตรชายของจิรนุช ภิรมย์ภักดี เป็นหลานตาของจำนงค์ ภิรมย์ภักดี และเป็นสมาชิกรุ่นที่ 4 ของตระกูลภิรมย์ภักดี เขาเข้าเรียนที่โรงเรียนบางกอกพัฒนา และสำเร็จการศึกษาในปี พ.ศ. 2557 เขาเข้าเรียนที่ California Institute of the Arts และสำเร็จการศึกษาด้วยการคว้าปริญญาตรีสาขาแอนิเมชันในปี ค.ศ. 2018
อาชีพ.
สิรณัฐก่อตั้งโครงการ Sea You Strong ซึ่งเป็นโครงการอาสาสมัครอนุรักษ์มหาสมุทร
เมื่อวันที่ 2 มกราคม พ.ศ. 2567 เขาได้รับแต่งตั้งให้เป็นที่ปรึกษาโดยไม่ได้รับค่าตอบแทนของอธิบดีกรมอุทยานแห่งชาติ สัตว์ป่า และพันธุ์พืช
ความขัดแย้งเรื่อง “หนีห่าว” และการลาออก.
เมื่อเดือนเมษายน พ.ศ. 2568 สิรณัฐได้โพสต์คลิปวิดีโอที่นักท่องเที่ยวชาวรัสเซีย 2 คน พูดภาษาจีนคำว่า “หนีห่าว” ใส่เขาที่จังหวัดกระบี่ วิดีโอดังกล่าวทำให้เกิดการประท้วงจากประชาชนเกี่ยวกับการปฏิบัติต่อคนงานในอุตสาหกรรมการท่องเที่ยวของประเทศไทย และมีการกล่าวหาว่าคำพูดดังกล่าวเป็นการเหยียดเชื้อชาติ
อันฏุวาน ซะอัด

อันฏุวาน นิกูลา ซะอัด (5 ธันวาคม ค.ศ. 1937 – 3 มีนาคม ค.ศ. 2025) เป็นนักการเมืองชาวเลบานอนจากพรรคสังคมนิยมก้าวหน้า (PSP)
ประวัติ.
ซะอัดเกิดที่รอชะยาใน ค.ศ. 1937 โดยรับใช้ในกองทัพเลบานอนและได้รับยศนายพลใน ค.ศ. 1994 ก่อนเกษียณใน ค.ศ. 1998 เขาเป็นเพื่อนส่วนตัวของวะลีด ญุมบลาฏ ที่ต่อต้านการปกครองของระบอบอัลอะซัดที่ซีเรียกับนักการเมืองมีชาล เอาน์ เขาถูกจับกุมในวันที่ 1 มกราคม ค.ศ. 1990 โดยถูกกล่าวหาว่าพยายามก่อรัฐประหาร จนกระทั่งได้รับการปล่อยตัวโดยอิลบาส อัลฮะรอวี
ใน ค.ศ. 2005 ซะอัดได้รับเลือกเป็นสมาชิกรัฐสภาในฐานะรองผู้ว่าการกรีกออร์โธดอกซ์จากอัลบะกออ์ตะวันตก - รอชะยาตามรายชื่อ March 14 Alliance เอาชนะนักการเมืองที่สนับสนุนซีเรียอย่างอีลี ฟัรซ์ลี เขาทำหน้าที่ในรัฐบาลเสียงข้างมากของญุมบลาฏ และได้รับการเลือกตั้งอีกครั้งใน ค.ศ. 2009.
ซะอัดเสียชีวิตในวันที่ 3 มีนาคม ค.ศ. 2025 ด้วยอายุ 87 ปี
การควบรวมกิจการระหว่างอะแลสกาแอร์ไลน์กับฮาวาเอียนแอร์ไลน์

เมื่อวันที่ 3 ธันวาคม ค.ศ. 2023 สายการบิน อะแลสกาแอร์ไลน์ได้ประกาศแผนการเข้าซื้อกิจการสายการบินฮาวาเอียนแอร์ไลน์ นักวิเคราะห์อุตสาหกรรมสายการบินได้สนับสนุนการควบรวมกิจการนี้มาเป็นเวลาหลายปี ซึ่งจะสร้างสายการบินที่เน้นไปที่ชายฝั่งตะวันตกของสหรัฐ การควบรวมกิจการนี้จะทำให้อะแลสกาซึ่งเป็นสายการบินภายในประเทศที่มีอากาศยานลำตัวแคบเป็นหลัก ได้รับอากาศยานลำตัวกว้าง นักบิน และเครือข่ายระหว่างประเทศของฮาวาเอียน
การควบรวมกิจการที่เสนอได้รับการอนุมัติจากผู้ถือหุ้นของฮาวาเอียนแอร์ไลน์ในเดือนเมษายน ค.ศ. 2024 ก่อนหน้านี้ การควบรวมกิจการได้รับการอนุมัติจากคณะกรรมการของทั้งอะแลสกาแอร์กรุปและฮาวาเอียนโฮลดิงส์ไปแล้ว ในเดือนสิงหาคม ค.ศ. 2024 การควบรวมกิจการที่เสนอได้รับการอนุมัติโดยพฤตินัยจากกระทรวงยุติธรรมสหรัฐ ในเดือนกันยายน ค.ศ. 2024 กระทรวงคมนาคมสหรัฐได้อนุมัติอย่างเป็นทางการเพื่อให้สามารถปิดข้อตกลงได้ เมื่อวันที่ 18 กันยายน ค.ศ. 2024 การควบรวมกิจการได้เสร็จสมบูรณ์
โทตี้มิวสิกอวอร์ดส์ 2023

โทตี้มิวสิกอวอร์ดส์ 2023  เป็นงานประกาศผลรางวัลสำหรับเพลงไทยแนวไทยป็อป ประจำปี พ.ศ. 2566 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งต่อยอดมาจากรายการที-ป็อปสเตจโชว์ จัดขึ้นโดย บริษัท ทีป๊อป อินคอร์ปอเรชั่น จำกัด (ร่วมทุนกันระหว่างบริษัท เอสซีบี เอกซ์ จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน)) ในวันที่ 26 มีนาคม พ.ศ. 2567 ณ ทรู ไอคอน ฮอลล์ ไอคอนสยาม
รายชื่อศิลปินและเพลงที่ได้รับการเสนอชื่อเข้าชิงรางวัล.
รางวัลประเภทยอดเยี่ยม.
สำหรับผู้ได้รับรางวัลแสดงเป็น ตัวหนา
รางวัลประเภทยอดนิยม.
สำหรับผู้ได้รับรางวัลแสดงเป็น ตัวหนา
อีดิตส์

อีดิตส์ เป็นบริการซอฟต์แวร์ตัดต่อวิดีโอและภาพถ่ายรูปแบบสั้นสัญชาติอเมริกัน พัฒนาโดยเมตาแพลตฟอร์มส์ ตัวแอปช่วยให้ผู้ใช้สามารถสร้างและตัดต่อวิดีโอได้ โดยมีฟีเจอร์ต่าง ๆ เช่น ฉากหลังเสมือน, เอไอแอนิเมชัน, และระบบแสดงสถิติแบบเรียลไทม์ สำหรับผู้สร้างเนื้อหาบนอินสตาแกรม
ผู้ใช้สามารถเชื่อมบัญชีอินสตาแกรมของตนเพื่อดึงข้อมูลเข้ามาในแอปอีดิตส์และสามารถส่งออกวิดีโอกลับไปยังอินสตาแกรมได้เช่นกัน แอปนี้รองรับเฉพาะระบบปฏิบัติการ ไอโอเอส และ แอนดรอยด์ โดยในระบบไอโอเอสรองรับภาษาต่าง ๆ กว่า 32 ภาษา รวมถึงภาษาฝรั่งเศส สเปน และจีน
แอปอีดิตส์ถูกเปรียบเทียบว่าเป็นคู่แข่งโดยตรงกับแคปคัตซึ่งเป็นซอฟต์แวร์ตัดต่อวิดีโอของไบต์แดนซ์ บริษัทเจ้าของติ๊กต็อก โดยอดัม มอสเซรีโอ หัวหน้าของอินสตาแกรม ยังยอมรับความคล้ายคลึงกันนี้ด้วย
แอปดังกล่าวเปิดให้บริการบนแอนดรอยด์เมื่อวันที่ 21 เมษายน และบนไอโอเอสตั้งแต่วันที่ 19 มกราคม ค.ศ. 2025 โดยในช่วง 4 วันแรกของการเปิดตัว มียอดดาวน์โหลดรวมกันมากกว่า 5 ล้านครั้ง ทั้งบนไอโอเอสและแอนดรอยด์
เจ2 ลีก ฤดูกาล 2025

เจ2 ลีก ฤดูกาล 2025 หรือรู้จักในชื่อ เมจิ ยาสึดะ เจ2 ลีก ฤดูกาล 2025 (ญี่ปุ่น: 2025 明治安田J2リーグ; โรมาจิ: "2025 Meiji Yasuda J2 Rīgu") ด้วยเหตุผลด้านผู้สนับสนุน เป็นฤดูกาลที่ 27 ของเจ2 ลีก ซึ่งเป็นลีกฟุตบอลอาชีพระดับที่สองของประเทศญี่ปุ่นสำหรับสโมสรฟุตบอล นับตั้งแต่ก่อตั้งใน ค.ศ. 1999 และเป็นฤดูกาลที่ 11 ของลีกนับตั้งแต่เปลี่ยนชื่อจาก เจ.ลีก ดิวิชัน 2
ภาพรวม.
ฤดูกาลนี้เป็นฤดูกาลสุดท้ายของเจลีกที่แข่งขันในรอบปีปฏิทินตั้งแต่ปลายฤดูหนาวถึงต้นฤดูหนาว และฤดูกาลถัดไปจะแข่งขันตั้งแต่ฤดูร้อนถึงฤดูใบไม้ผลิ
กำหนดการแข่งขัน.
รูปแบบและนัดการแข่งขันได้รับการประกาศเมื่อวันที่ 25 พฤศจิกายน ค.ศ. 2024 โดยฤดูกาลนี้เริ่มต้นในวันที่ 15 กุมภาพันธ์ ค.ศ. 2025 และสิ้นสุดในวันที่ 29 พฤศจิกายน ค.ศ. 2025
กำหนดการแข่งขันเพลย์ออฟเลื่อนชั้นในระหว่างวันที่ 7 ถึง 13 ธันวาคม ค.ศ. 2025
ความเปลี่ยนแปลงจากฤดูกาลก่อน.
สามทีมที่ตกชั้นไปเจ3 ลีก ฤดูกาล 2025 ได้แก่ โทจิงิ เอสซี, คาโงชิมะ ยูไนเต็ด และเดอะสปา กุมมะ หลังพวกเขาจบอันดับที่ 18, 19 และ 20 ตามลำดับ ในฤดูกาลก่อนหน้านี้ หลังพวกเขาอยู่ในลีกระดับที่สองเป็นเวลา 7, 1 และ 5 ปี ตามลำดับ
สามทีมที่ตกชั้นจากเจ1 ลีก ฤดูกาล 2024 ได้แก่ จูบิโล อิวาตะ, ฮกไกโด คอนซาโดเล ซัปโปโระ และซางัน โทซุ หลังพวกเขาอยู่ในลีกสูงสุดเป็นเวลา 1, 8 และ 13 ปี ตามลำดับ
ชิมิซุ เอส-พัลส์ และโยโกฮามะ เอฟซี เลื่อนชั้นไปเจ1 ลีก ฤดูกาล 2025 หลังเป็นผู้ชนะเลิศ และรองชนะเลิศ ตามลำดับ ในเจ2 ลีก ฤดูกาลก่อนหน้านี้ ชิมิซุ เอส-พัลส์กลับขึ้นสู่ลีกสูงสุดหลังหายไปสองปี ขณะที่ โยโกฮามะ เอฟซี กลับขึ้นสู่ลีกสูงสุดหลังหายไปหนึ่งปี ทีมที่สามที่เลื่อนชั้นคือ ฟาเจียโน โอกายามะ ผู้จบอันดับที่ 5 ในฤดูกาล 2024 และชนะเลิศเพลย์ออฟ พวกเขาแข่งขันในลีกสูงสุดเป็นครั้งแรกในประวัติศาสตร์ของพวกเขา
สามทีมที่เลื่อนชั้นจากเจ3 ลีก ฤดูกาล 2024 ได้แก่ โอมิยะ อาร์ดิจา, สโมสรฟุตบอลอิมาบาริ และคาตาเลร์ โทยามะ หลังเป็นผู้ชนะเลิศ, รองชนะเลิศ และชนะเลิศเพลย์ออฟ ตามลำดับ โอมิยะกลับขึ้นสู่ลีกระดับที่สองหลังหายไปหนึ่งปี อิมาบาริจะได้แข่งขันในลีกระดับที่สองเป็นครั้งแรกของพวกเขา และคาตาเลร์ ผู้จบอันดับที่ 3 ในฤดูกาล 2024 และชนะเลิศเพลย์ออฟ จะได้แข่งขันในลีกระดับที่สองหลังหายไปสิบเอ็ดปี
ตั้งแต่ฤดูกาลนี้ โอมิยะ อาร์ดิจา เปลี่ยนชื่อของพวกเขาเป็น อาร์บี โอมิยะ อาร์ดิจา หลังจากเรดบูลเข้าซื้อสโมสรตั้งแต่ ค.ศ. 2025
สโมสร.
<noinclude>
ผู้เล่นต่างชาติ.
ตั้งแต่ฤดูกาล 2024 ไม่มีข้อจำกัดในการเซ็นสัญญากับผู้เล่นต่างชาติ แต่สโมสรสามารถลงทะเบียนผู้เล่นต่างชาติได้เพียง 5 คนต่อทีมในนัดการแข่งขันหนึ่งวันเท่านั้น ผู้เล่นจากประเทศพันธมิตรเจลีก (ประเทศไทย, เวียดนาม, เมียนมาร์, มาเลเซีย, กัมพูชา, สิงคโปร์, อินโดนีเซีย และกาตาร์) ได้รับการยกเว้นจากข้อจำกัดเหล่านี้
ซูอาซันติตะปาปาเลโอเน XIII

ซูอาซันติตะปาปาเลโอเน XIII  เป็นภาพยนตร์สั้นใน ค.ศ. 1898 ที่กำกับโดยวิลเลียม เคนเนดี ดิกสันให้กับไบโอกราฟคอมปะนี และเป็นหนึ่งในภาพยนตร์แรกสุดที่ถ่ายไว้ในราชอาณาจักรอิตาลีเท่าที่มีอยู่ ภาพยนตร์สั้นนี้ถ่ายทำในสวนวาติกันในช่วงมิถุนายนถึงกรกรฎาคมของปีนั้น หลังจากรอคอยและเจรจากับเจ้าพระราชวังแห่งอัครสาวก ฟรันเชสโก ซาเลซิโอ เดลลา โวลเป เป็นเวลานาน และด้วยคำวิงวอนของหลานชายของพระสันตปาปานาม Count Pecci โดยเป็นภาพตัดต่อจากสามฉากที่แตกต่างกันที่ได้รับพระพรจากสมเด็จพระสันตะปาปาเลโอที่ 13 ผู้มีพระชนมายุ 88 พรรษาในขณะนั้น และน่าจะถ่ายทำด้วยฟิล์มของโคดัก
ภาพยนตร์เรื่องนี้เคยเชื่อกันมานานแล้วว่าถ่ายทำใน ค.ศ. 1896 และระบุเครดิตว่าเป็นของบริษัทพี่น้องลูมิแยร์ และผู้บุกเบิกภาพยนตร์ชาวตูริน Vittorio Calcina อันที่จริง ทางสันตะสำนักได้เพิกถอนสัมปทานภาพดังกล่าวแก่บริษัทอเมริกันแล้ว โดยไม่เห็นด้วยกับการฉายภาพยนตร์ในโรงภาพยนตร์ประเภทต่าง ๆ จากนั้นจึงส่งฟุตเทจไปให้ลูมิแยร์ นักประวัติศาสตร์และนักวิจัย Gianluca della Maggiore ได้สร้างเรื่องราวนี้ขึ้นมาใหม่โดยศึกษาจากหอจดหมายเหตุวาติกัน
ยูมาลา

ยูมาลา , ยูมัล  หรือ ยูโม  หมายถึง "พระเจ้า" ในกลุ่มภาษาฟินนิกและในชาวฟินน์วอลกา (มารี, เอร์เซีย และมอกชา) ที่ใช้เรียกทั้งพระเจ้าของชาวคริสต์และเทพเจ้าในศาสนาอื่น ๆ คำนี้คาดว่าเป็นพระนามของเทพเจ้าแห่งท้องฟ้าจากกลุ่มชนโบราณที่พูดภาษาฟินนิก ยูมาลาในฐานะเทพเจ้าให้ท้องฟ้ามีความเกี่ยวข้องกับ"ยูมัล"ของชาวเอสโตเนีย "ยูโม"ของชาวมารี และเชื่อกันว่ามีต้นกำเนิดมาจากประเพณีโบราณของกลุ่มชนฟินโน-อูกริก
ศัพทมูลวิทยา.
คำว่า "พระเจ้า" ในภาษากลุ่มฟินนิกและมารีส่วนใหญ่ถือว่ามาจากรากทั่วไปในฟินโน-เปอร์มิกว่า 
มีทฤษฎีเกี่ยวกับที่มาของคำนี้อยู่หลายแบบ โดยมีการเสนอที่มาจากอินโด-อิเรเนียน โดยเทียบกับคำศัพท์ภาษาสันสกฤตว่า "สวรรค์, ส่องแสง" ซึ่งได้รับการยอมรับในข้อมูลบางส่วน แต่อีกส่วนหนึ่งคัดค้านเนื่องจากความหมายไม่ชัดเจน ต้นกำเนิดที่เป็นไปได้อีกแบบมาจากกลุ่มภาษาบอลติก (เช่น "Jumis" – เทพเจ้าลัตเวียในโลกอื่นที่เขียวชอุ่มตลอดปี)
คำนี้เข้าแทนที่คำว่า "สวรรค์" ในภาษาฟินโน-อูกริกเดิม (*"ilma") ซึ่งยังคงรักษาไว้ในกลุ่มภาษาซามีและเปอร์มิก แต่ในกลุ่มภาษาฟินนิกความหมายเปลี่ยนไปเป็น "อากาศ" ส่วนความหมายเก่ายังคงอยู่ในพระนามเทพเจ้าฟินแลนด์นาม "อิลมาริเน็น"
ไม่มีคำที่เทียบเท่าพบในกลุ่มภาษาอูกริก แม้ว่ามุมมองส่วนน้อยเสนอความเชื่อมโยงกับคำศัพท์ต่าง ๆ ที่แปลว่า 'ดี' เช่น ในภาษาฮังการี และ  ในภาษามันซีเหนือ ที่มาของคำเหล่านี้ถูกนำมาสร้างใหม่เป็น แทนที่จะเป็น
กายา (เพลง)

"กายา" (แปลว่า ไกอา) เป็นเพลงโดยยุสตือนา สแตตช์กอฟสกา นักร้องชาวโปแลนด์ ซึ่งเธอประพันธ์ขึ้นร่วมกับโดมินิก บุชคอฟสกี-วอยตาเช็ก, ปาทริก กูมอร์, และเอมิเลียน วาลูคอฟสกี เพลงนี้วางจำหน่ายเมื่อวันที่ 28 พฤศจิกายน ค.ศ. 2024 เป็นซิงเกิลที่ห้าในอัลบั้ม "#เปลี่ยนทาง " เพลงนี้เป็นตัวแทนของโปแลนด์ในการประกวดเพลงยูโรวิชันปี 2025
พื้นหลังและการพัฒนา.
"กายา" ได้ประพันธ์ขึ้นร่วมกับโดมินิก บุชคอฟสกี-วอยตาเช็ก, ยุสตือนา สแตตช์กอฟสกา, ปาทริก กูมอร์, และเอมิเลียน วาลูคอฟสกี โดยวาลูคอฟสกีเป็นโปรดิวเซอร์ร่วมกับโอเต็ล ตอรีโนละยัน เบียเลสกี เพลงนี้ตั้งชื่อตามไกอา เทพีแห่งผืนโลกตามประมวลเรื่องปรัมปรากรีก
การประกวดเพลงยูโรวิชัน.
".
" เป็นการประกวดเพลงระดับชาติซึ่งจัดขึ้นโดยสถานีโทรทัศน์แห่งประเทศโปแลนด์ (เตเฟาเป) เพื่อใช้คัดเลือกเพลงจากโปแลนด์สำหรับการประกวดเพลงยูโรวิชันปี 2025 เตเฟาเปประกาศรายชื่อผู้เข้าร่วมการแข่งขันอย่างเป็นทางการเมื่อวันที่ 14 มกราคม ค.ศ. 2025 ซึ่งรวม "กายา" ด้วย สแตตช์กอฟสกาเคยเป็นตัวแทนของโปแลนด์ในการประกวดปี 1995
การประกวดระดับชาตินี้จัดขึ้นเมื่อวันที่ 14 กุมภาพันธ์ ค.ศ. 2025 ที่สำนักงานใหญ่เตเฟาเปในวอร์ซอ "กายา" คว้าชัยชนะในการแข่งขันด้วยคะแนน 39.32% ได้รับสิทธิในการเป็นตัวแทนของโปแลนด์ในการประกวดเพลงยูโรวิชันซึ่งจะจัดขึ้นในบาเซิล
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 โปแลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง ต่อมาสแตตช์กอฟสกาได้รับเลือกให้ทำการแสดงเป็นลำดับที่สอง ตามหลังไคล์ อาเลสซันโดรจากนอร์เวย์และก่อนหน้าเคลเมนจากสโลวีเนีย เพลงนี้ผ่านเข้ารอบชิงชนะเลิศ
สตรีมมิง.
"กายา" ได้โด่งดังขึ้นอย่างรวดเร็ว โดยมียอดชมมากกว่า 10 ล้านครั้งบนยูทูบและสตรีมมากกว่า 2 ล้านครั้งบนสปอติฟาย วิดีโอการแสดงในการประกวดรอบชิงชนะเลิศระดับประเทศถือเป็นวิดีโอการแสดงที่มียอดชมสูงสุดเป็นอันดับสองของการประกวดเพลงยูโรวิชันปี 2025 ในช่องยูทูบทางการของยูโรวิชัน
โชโรโวเดอ

โชโรโวเดอ (นามชี้เฉพาะ:) เป็นเมืองและอดีตเทศบาลในเทศมณฑลเบรัต ประเทศแอลเบเนีย เมื่อมีการปฏิรูปการปกครองท้องถิ่นใน ค.ศ. 2015 พื้นที่นี้กลายเป็นหน่วยเทศบาลและเมืองหลักของเทศบาลสกราปาร์ เมืองนี้เป็นเมืองหลักของอดีตอำเภอสกราปาร์ ประชากรตามสำมะโน ค.ศ. 2023 อยู่ที่ 3,918 คน
นิกกี เอ็ม. เจมส์

นิกกี มิเชลล์ เจมส์ (เกิด 3 มิถุนายน ค.ศ. 1981) เป็นนักแสดง ผู้กำกับ และนักร้องชาวอเมริกัน เจมส์เคยแสดงละครเพลงยอดนิยมอย่างเช่นเรื่อง "เดอะบุ๊กออฟมอร์มอน" "เลส์ มิแซราบล์" และ "Suffs" โดยเธอได้รับรางวัลโทนี สาขานักแสดงสมทบหญิงยอดเยี่ยมในละครเพลงจากเรื่อง "เดอะบุ๊กออฟมอร์มอน" ในงานโทนีอวอร์ด ครั้งที่ 65
ชีวิตและอาชีพ.
นิกกี เอ็ม. เจมส์ เกิดในครอบครัวผู้อพยพ โดยมีบิดาชาวเซนต์วินเซนต์และมารดาชาวเฮติ ซึ่งตั้งถิ่นฐานในรัฐนิวเจอร์ซีย์เพื่อตามหาความฝันแบบอเมริกัน เจมส์เติบโตในลิฟวิงสตัน, รัฐนิวเจอร์ซีย์ และจบการศึกษาจากโรงเรียนมัธยมลิฟวิงสตัน (รัฐนิวเจอร์ซีย์) ในวัยเด็ก เธอร้องเพลงและแสดงละครในโบสถ์และในกิจกรรมของโรงเรียน เธอได้รับการเสนอชื่อเข้าชิงรางวัล Rising Star Award จากเธียเตอร์เพเพอร์มิลล์เพลย์เฮาส์ จากบท โดลลี ไลวี ในละครเพลงเรื่อง "เฮลโล, โดลลี!" ขณะเรียนมัธยม ต่อมาเธอศึกษาต่อที่วิทยาลัยศิลปะทิช แห่งมหาวิทยาลัยนิวยอร์ก
เจมส์เปิดตัวในละครเวทีครั้งแรกในละครเพลงบรอดเวย์เรื่อง "การผจญภัยของทอม ซอว์เยอร์" ซึ่งไม่ได้รับความนิยม และต่อมาได้รับบท ออติลลี ในละครเวทีของเอนคอร์ส! ณ นิวยอร์กซิตีเซ็นเตอร์ เรื่อง "เฮาส์ออฟฟลาวเวอร์ส" เธอยังแสดงเป็น อาเดลา อัลบา ในการแสดงออฟบรอดเวย์ของละครเพลงดัดแปลงจาก "เบร์นาร์ดา อัลบา" โดยไมเคิล จอห์น ลาคิวซา และเคยร่วมแสดงในบรอดเวย์เรื่อง "ออลชุกอัป"
โอกิโนชิมะ

โอกิโนชิมะ  เป็นเกาะริมชายฝั่งมูนากาตะ จังหวัดฟูกูโอกะ ประเทศญี่ปุ่น มูนากาตะ ไทชะจัดให้พื้นที่นี้เป็นพื้นที่ศักดิ์สิทธิ์ ประชากรเกาะมีเพียงพนักงานศาลเจ้าเพียงคนเดียว เขาเป็นหนึ่งในนักบวชชินโตประมาณ 24 รูปที่ใช้เวลา 10 วันบนเกาะเพื่อสวดมนต์และเฝ้าระวังผู้บุกรุก
เกาะทั้งหมดถือเป็น"คามิ"ของชินโต และห้ามไม่ให้ผู้หญิงเข้าเกาะ เหตุผลที่เสนอมาประการหนึ่งก็คือ ในความเชื่อชินโตถือว่าเลือดเป็นสิ่งไม่บริสุทธิ์ และการมีประจำเดือนจะทำให้เกาะนี้มีมลทิน โดยอนุญาตให้ชายเพียง 200 คนที่ได้ชำระล้างร่างกายตามพิธีกรรมในทะเลโดยรอบแล้วเท่านั้น เข้าบนเกาะได้ในทุกวันของแต่ละปี เป็นเวลาหลายศตวรรษ
เกาะนี้มีพื้นที่ และมีระดับความสูงสูงสุดที่ประมาณ
ไมเคิล แกนดอลฟินี

ไมเคิล แกนดอลฟินี (เกิด 10 พฤษภาคม ค.ศ. 1999) เป็นนักแสดงชาวอเมริกัน แกนดอลฟินีเปิดตัวในภาพยนตร์เรื่องใหญ่ครั้งแรกในเรื่อง "โอเชียนส์ 8" (ค.ศ. 2018) และแสดงในภาพยนตร์เรื่อง "เดอะ เมนนี เซนต์ส ออฟ นวร์ก" (ค.ศ. 2021) ซึ่งเขารับบทเป็นโทนี โซปราโน ตัวละครที่เดิมแสดงโดยบิดาของเขา เจมส์ แกนดอลฟินี ในละครโทรทัศน์เรื่อง "เดอะ โซปราโนส์" เขาปรากฏตัวในจักรวาลภาพยนตร์มาร์เวลเรื่อง "" และภาพยนตร์เรื่อง "วอร์แฟร์"
ลิริก รอสส์

ลิริก รอสส์  เป็นนักแสดงหญิงชาวอเมริกัน เธอมีผลงานจากบทบาท เดจา เพียร์สัน ในละครชุดทางสถานีโทรทัศน์ของเอ็นบีซีเรื่อง "This Is Us"
ชีวิตวัยเด็กและอาชีพ.
รอสส์เติบโตในโฮมวูด รัฐอิลลินอยส์ เป็นบุตรสาวของบรันดี สมิธ และสตีเฟน รอสส์ และเป็นหลานสาวของมาร์กาเร็ต สมิธ เธอเริ่มต้นการแสดงตั้งแต่อายุห้าขวบ โดยปรากฏตัวในโฆษณา และรับเชิญในเรื่อง "Chicago Fire" และ "Sirens" ในปี ค.ศ. 2017 เธอได้รับบทบาทประจำเป็น เดจา เพียร์สัน ในฤดูกาลที่ 2 ของเรื่อง "This Is Us" ขณะกำลังเรียนอยู่ชั้นมัธยมศึกษาปีที่ 2 ที่โรงเรียนเจมส์ฮาร์ต ในโฮมวูด รัฐอิลลินอยส์ เมื่อวันที่ 27 สิงหาคม ค.ศ. 2018 เอ็นบีซีได้ประกาศว่า รอสส์ได้รับการเลื่อนสถานะเป็นนักแสดงประจำตั้งแต่ฤดูกาลที่ 3 เป็นต้นไป เธอและนักแสดงคนอื่น ๆ ของเรื่องได้รับรางวัลแซกสาขาการแสดงยอดเยี่ยมโดยทีมนักแสดงในละครชุด ในปี ค.ศ. 2018
เธอได้รับการคัดเลือกให้ร่วมแสดงในละครชุดเรื่องเรื่อง "ไอรอนฮาร์ต" ที่กำลังจะออกอากาศ
ในปี ค.ศ. 2022 เธอพากย์เสียงสต็อปโมชันในภาพยนตร์เรื่อง "Wendell & Wild" โดยให้เสียงตัวละคร แคทเธอรีน "แคท" โคนิกวา เอลเลียต
เครสส์ วิลเลียมส์

เครสส์ วิลเลียมส์ (เกิด 26 กรกฎาคม ค.ศ. 1970) เป็นนักแสดงชาวอเมริกัน เขามีผลงานในเรื่อง "แผนลับแหกคุกนรก" และ "Close to Home" บทบาทล่าสุดของเขาคือ นายกเทศมนตรีลาวอน เฮย์ส ในซีรีส์ของเดอะซีดับเบิลยูเรื่อง "Hart of Dixie" และเป็นตัวละครเอกในเรื่อง "Black Lightning" ทางช่องเดียวกัน วิลเลียมส์ยังมีชื่อเสียงจากบทบาทประจำของเขาในบท เทอเรนซ์ "สคูตเตอร์" วิลเลียมส์ ในเรื่อง "Living Single" ทางฟ็อกซ์ และบทสารวัตรแอนท์วอน แบ็บค็อก ในเรื่อง "Nash Bridges"
ประเทศออสเตรียในการประกวดเพลงยูโรวิชัน

ประเทศออสเตรียได้เข้าร่วมการประกวดเพลงยูโรวิชันทั้งหมด 57 ครั้ง โดยเข้าร่วมครั้งแรกในการประกวดปี 1957 ออสเตรียชนะการประกวดไปแล้วสามครั้ง ในปี 1966, 2014, และ 2025 และได้เป็นเจ้าภาพการประกวดในปี ค.ศ. 1967 และ 2015 และจะเป็นอีกครั้งในปี 2026 ออสเตรียมีสถานีโทรทัศน์แห่งประเทศออสเตรีย (โอแอร์เอ็ฟ) เป็นสถานีโทรทัศน์ประจำชาติที่เข้าร่วม
หลังจากได้รับอันดับที่หกในปี 1964 และอันดับที่สี่ในปี 1965, อูโด เจอร์เกนส์ชนะการประกวดในการเข้าร่วมครั้งที่สามในปี 1966 ด้วยเพลง "" โดยเป็นผลงานในสามอันดับแรกเพียงผลงานเดียวของออสเตรียในคริสต์ศตวรรษที่ 20 ออสเตรียชนะอีกครั้งในปี 2014 ด้วยเพลง "ไรซ์ไลก์อะฟีนิกซ์" โดยคอนชิตา เวิสต์ และเป็นครั้งที่สามในปี 2025 ด้วยเพลง" เวสทิดเลิฟ" โดยเจเจ ออสเตรียทำผลงานได้อันดับสุดท้ายในรอบชิงชนะเลิศการแข่งขันเจ็ดครั้ง (ค.ศ. 1957, 1961, 1962, 1979, 1984, 1988 และ 1991) และจบอันดับสุดท้ายในรอบรองชนะเลิศในปี 2012 เพลง "โนบอดีบัตยู" ของเซซาร์ แซมป์สันที่เข้าร่วมการประกวดปี 2018 เป็นผลงานที่ดีที่สุดเป็นอันดับสองของคริสต์ศตวรรษที่ 21 โดยได้รับอันดัลที่สาม นับเป็นผลงานในห้าอันดับแรกเป็นครั้งที่แปดของประเทศ
ทีน ไททันส์ โก!

ทีน ไททันส์ โก!  เป็นการ์ตูนทีวีแอนิเมชันของประเทศสหรัฐอเมริกา พัฒนาโดย ไมเคิล เจเลนิค และแอรอน ฮอร์วาธ ออกอากาศทางช่องการ์ตูนเน็ตเวิร์คเมื่อวันที่ 23 เมษายน พ.ศ. 2556
มิราแมกซ์

บริษัท มิราแมกซ์ จำกัด  เดิมรู้จักกันในชื่อ มิราแมกซ์ฟิมส์ (Miramax Films) เป็นบริษัทที่ผลิตและจัดจำหน่ายภาพยนตร์อิสระและโทรทัศน์ สัญชาติอเมริกัน ซึ่งมีเจ้าของคือ บีอินมีเดียกรุป และพาราเมาต์โกลบอล มีสำนักงานใหญ่อยู่ที่ลอสแองเจลิส รัฐแคลิฟอร์เนีย ก่อตั้งเมื่อวันที่ 19 ธันวาคม ค.ศ. 1979 โดยพี่น้องฮาร์วีย์และบ็อบ ไวน์สไตน์
มิราแมกซ์เป็นผู้ผลิตและจัดจำหน่ายภาพยนตร์อิสระชั้นนำ จนกระทั่งเดอะวอลต์ดิสนีย์ได้ซื้อบริษัทนี้ไปเมื่อวันที่ 30 มิถุนายน ค.ศ. 1993 ต่อมาในปี 2010 ดิสนีย์ขายมิราแมกซ์ให้กับฟิล์ยาร์ดโฮลดิงส์ ซึ่งเป็นกิจการร่วมค้าระหว่างโคโลนีนอร์ทสตาร์, ติวเตอร์-ซาลิบาคอร์เปอเรชัน และกาตาร์อินเวสต์เมนต์ออทอริตี ในเดือนมีนาคม 2016 มิราแมกว์ถูกขายให้กับบีอินมีเดียกรุป ซึ่งต่อมาได้ขายหุ้น 49% ให้กับพาราเมาต์โกลบอล (เดิมเรียกว่า ไวอาคอมซีบีเอส) เมื่อวันที่ 3 เมษายน 2020
แลงคัสเตอร์

แลงคัสเตอร์ หรือ แลนแคสเตอร์  เป็นนคร ในแลงคาเชอร์ ประเทศอังกฤษ และเป็นศูนย์กลางทางวัฒนธรรม เศรษฐกิจ และการค้าหลักของเขตนครแลงคัสเตอร์ เมืองนี้ตั้งอยู่บนฝั่งแม่น้ำลูน บริเวณอ่าวโมเรคัมบ์ แลงคัสเตอร์เป็นเมืองเทศมณฑล แม้ว่าสภาเทศมณฑลแลงคาเชอร์จะตั้งอยู่ที่ศาลากลางเทศมณฑลในเมืองเพรสตัน ตั้งแต่ก่อตั้งในปี 1889
อ็องติบ

อ็องติบ  เป็นเมืองริมชายฝั่งทะเลในจังหวัดอาลป์-มารีตีม ทางตะวันออกเฉียงใต้ของประเทศฝรั่งเศส ตั้งอยู่ในพื้นที่โกตดาซูร์ ระหว่างเมืองกานและนิส
จากหลักฐานการตั้งถิ่นฐานสามารถสืบย้อนกลับไปถึงยุคเหล็ก ตอนต้น ในบริเวณปราสาทและอาสนวิหารของเมือง
ม็องตง

ม็องตง หรือ ขึ้นอยู่กับการสะกด) เป็นเทศบาลในจังหวัดอาลป์-มารีตีม ในแคว้นพรอว็องซาลป์-โกตดาซูร์ บริเวณโกตดาซูร์ ใกล้กับชายแดนอิตาลี
ม็องตงเป็นเมืองชายแดนมาโดยตลอด ตั้งแต่ปลายคริสต์ศตวรรษที่ 14 เป็นต้นมา อยู่บนชายแดนระหว่าง เทศมณฑลนิส ซึ่งอยู่ภายใต้การปกครองของดัชชีซาวอยและสาธารณรัฐเจโนวา พื้นที่แห่งนี้เคยเป็นดินแดนแทรกของราชรัฐโมนาโก จนกระทั่งมีการโต้แย้งในการลงประชามติของฝรั่งเศสใน พ.ศ. 1860 จึงได้ผนวกเข้ากับฝรั่งเศส ม็องตงเคยเป็นศูนย์กลางการท่องเที่ยวที่ทันสมัย มีคฤหาสน์และสวนอันใหญ่โตเสมอมา มีภูมิอากาศแบบเมดิเตอร์เรเนียนที่อบอุ่นเหมาะเป็นอย่างยิ่งสำหรับอุตสาหกรรมผลไม้ตระกูลส้ม ซึ่งเป็นปัจจัยสำคัญที่ทำให้เมืองนี้เป็นที่รู้จัก
ขนมปังแฮมกับไข่

ขนมปังแฮมกับไข่  เป็นขนมอบของฮ่องกงชนิดหนึ่ง เป็นขนมปังที่ใส่ไข่แผ่นและแฮมแผ่น พบได้ทั่วไปในฮ่องกงรวมถึงร้านขนมในย่านไชนาทาวน์ในต่างประเทศ ขนมปังกับแฮมยังเป็นอาหารทั่วไปในประเทศบราซิล ที่เรียกอย่างง่าย ๆ ว่า "แซนด์วิช"
วันป๊อกกี้และวันเพรทซ์

วันป๊อกกี้และวันเพรทซ์ (; โรมาจิ: "Pokkii & Purittsu no hi") เป็นงานอีเวนต์ทางการตลาดของญี่ปุ่นที่จัดขึ้นในวันที่ 11 พฤศจิกายนของทุกปี งานอีเวนต์นี้ใช้ผลิตภัณฑ์ของเอซากิ กูลิโกะ ได้แก่ ป๊อกกี้ และเพรทซ์ ซึ่งเป็นบิสกิตแผ่นบางแท่งยาวทั้งคู่ ในการแสดงถึงหมายเลข 1 ที่ซ้ำกันในเลขของวันที่ (วันที่ 11 เดือน 11) กูลิโกะใช้การณรงค์โฆษณาในวันที่ 11 พฤศจิกายนของทุกปีตั้งแต่ปี พ.ศ. 2542 วันป๊อกกี้และวันเพรทซ์ได้รับการรับรองให้เป็นวันอันน่าจดจำโดย สมาคมวันครบรอบแห่งประเทศญี่ปุ่น (日本記念日協会, Nihon Kinenbi Kyoukai)
บันทึกสถิติโลกกินเนสส์.
ในวันที่ 11 พฤศจิกายน พ.ศ. 2555 ความพยายามจะสร้างสถิติโลกในหัวข้อ "การกล่าวถึงชื่อตราสินค้าบนทวิตเตอร์มากที่สุดภายใน 24 ชั่วโมง" คำว่า "ป๊อกกี้" ถูกกล่าวถึง 1,843,733 ครั้งในวันนั้นและบันทึกสถิติใหม่ได้รับการรับรองโดยบันทึกสถิติโลกกินเนสส์ สถิติถูกทำลายในปีถัดมาโดยมีการกล่าวถึง 3,710,044 ครั้ง เมื่อวันที่ 11 พฤศจิกายน พ.ศ. 2556
เพรทซ์

เพรทซ์ (;; โรมาจิ: "Purittsu") เป็นอาหารว่างญี่ปุ่น ผลิตโดยบริษัท เอซากิ กูลิโกะ จำกัด มีลักษณะเป็นแท่งและมีรสสัมผัสคล้ายกับเพรตเซลเช่นเดียวกับป๊อกกี้ที่เป็นอีกอาหารว่างยอดนิยมของเอซากิ กูลิโกะ เพรทซ์ต่างจากป๊อกกี้ตรงที่โรยด้วยเครื่องปรุงรสแทนที่จะเคลือบด้วยฟัดจ์แต่งรส 
เพรตซ์มีหลายรสชาติและมี 3 ขนาดคือ ขนาดปกติ ขนาดสำหรับเด็ก และขนาดยักษ์ เพรตซ์ส่วนใหญ่มีขนาดปกติ โดยบางรสชาติมีขนาดยักษ์ด้วย ส่วนขนาดสำหรับเด็กคือเพรทซ์ที่มีบรรจุภัณฑ์ขนาดเล็กกว่าและมีรสหวานที่ดึงดูดเด็ก ๆ มากกว่า บรรจุภัณฑ์ของขนาดสำหรับเด็กยังมาพร้อมตัวการ์ตูนเด็กบนบรรจุภัณฑ์ด้วย
หัวนายแรง

หัวนายแรง หรือ เขาเก้าแสน ต่อมาเพี้ยนมาเป็น เขาเก้าเส้ง เป็นตำนานเล่าขานมาว่า มีชายคนหนึ่งนำสมบัติมาฝังไว้ที่นี่ ซึ่งเชื่อกันว่าหากใครเป็นลูกเป็นหลานจะสามารถผลักหินให้ตกลงไปในทะเลได้และได้รับทรัพย์สมบัติที่ถูกฝังอยู่ แต่จนถึงปัจจุบันก็ไม่มีใครสามารถผลักหินก้อนนี้ให้ตกลงไปในทะเลได้ โดยภูมิทัศน์ของเขาเก้าเส้ง เป็นเขาหินมีต้นไม้เล็กน้อยแตกต่างจากภูเขาริมทะเลอื่น ๆ ของสงขลามีพื้นที่ติดกับทะเลอ่าวไทย โดยมีก้อนหินใหญ่ที่ตั้งเด่นอยู่ที่ปลายสุดเป็นลักษณะสำคัญ ทิวทัศน์จากบริเวณหัวนายแรงนี้มองไปเห็นเกาะหนู เกาะแมวอยู่ลิบ ๆ
ประวัติและที่มา.
เมื่อครั้งที่เมืองนครศรีธรรมราชกำหนดบรรจุพระบรมสารีริกธาตุในเจดีย์ และจัดงานเฉลิมฉลองใหญ่โต บรรดา 12 หัวเมืองปักษ์ใต้ต่างก็นำเงินทองไปบรรจุในพระบรมธาตุ เมืองที่นายแรงเป็นเจ้าเมืองก็เป็นเมืองขึ้นนครศรีธรรมราชด้วย ประกอบกับนายแรงมีความศรัทธาในพุทธศาสนา จึงขนเงินทองเป็นจำนวนมากถึงเก้าแสนบรรทุกเรือสำเภา พร้อมด้วยไพร่พลออกเดินทางไปเมืองนครศรีธรรมราช ขณะกำลังเดินทางเรือสำเภาถูกคลื่นลมชำรุด จึงเข้าจอดเรือที่ชายฝั่งหาดทรายแห่งหนึ่ง เพื่อซ่อมแซมเรือ พอได้ทราบข่าวว่าทางเมืองนครศรีธรรมราชได้บรรจุพระบรมสารีริกธาตุเสร็จแล้ว นายแรงเสียใจมาก จึงให้ไพร่พลขนเงินทองบรรจุไว้บนยอดเขาลูกหนึ่ง สั่งให้ลูกเรือตัดหัวของตนไปวางไว้ที่ยอดเขา นายแรงกลั้นใจตาย ลูกเรือต้องจำใจตัดหัวเจ้านายไปวางไว้บนยอดเขาตามคำสั่ง เขาลูกนี้ภายหลังเรียกว่า "เขาเก้าแสน" เรียกเพี้ยนไปเป็น "เก้าเส้ง" ก้อนหินที่ปิดทับบนยอดเขาเรียกว่า“หัวนายแรง” ชาวบ้านเชื่อว่าดวงวิญญานของนายแรงยังเป็นปู่โสมเฝ้าทรัพย์มาจนทุกวันนี้
สุพัชรี ธรรมเพชร

สุพัชรี ธรรมเพชร (เกิด 1 ธันวาคม พ.ศ. 2521) ชื่อเล่น แหม่ม ปัจจุบันดำรงตำแหน่งสมาชิกสภาผู้แทนราษฎรจังหวัดพัทลุง และรองเลขาธิการพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข และอดีตที่ปรึกษารัฐมนตรีช่วยว่าการกระทรวงศึกษาธิการ
ประวัติ.
สุพัชรี เกิดเมื่อวันที่ 1 ธันวาคม พ.ศ. 2521 ที่ตำบลคูหาสวรรค์ อำเภอเมืองพัทลุง จังหวัดพัทลุง เป็นบุตรสาวของสุพัฒน์ ธรรมเพชร อดีตสมาชิกสภาผู้แทนราษฎรจังหวัดพัทลุง และนางกุหลาบ ธรรมเพชร ด้านครอบครัวสมรสกับนายสุรพงศ์ เจริญการยนต์ ผู้อำนวยการสำนักงานจัดรูปที่ดินกลาง มีบุตร-ธิดา 3 คน เป็นหลานวิสุทธิ์ ธรรมเพชร
สำเร็จการศึกษาระดับปริญญาตรี จากมหาวิทยาลัยหอการค้าไทย ระดับปริญญาโท ด้านบริหารธุรกิจ จาก The University Of Wollonggong ประเทศออสเตรเลีย และระดับปริญญาเอก
การทำงาน.
สุพัชรี ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ และได้รับเลือกรวม 3 ครั้ง 
ใน พ.ศ. 2566 ได้รับเลือกให้เป็นรองเลขาธิการพรรคประชาธิปัตย์
สมาชิกสภาผู้แทนราษฎร.
สุพัชรี ธรรมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
แผ่นศีล

แผ่นศีล หรือ ขนมปังศีลมหาสนิท  เป็นขนมปังที่ใช้ในพิธีมหาสนิทศักดิ์สิทธิ์ของคริสต์ศาสนิกชน เป็นหนึ่งในสององค์ประกอบสำคัญในพิธีมหาสนิทศักดิ์สิทธิ์คู่กับไวน์ศีลมหาสนิท แผ่นศีลอาจใส่เชื้อหรือไม่ใส่เชื้อขึ้นอยู่กับธรรมเนียม 
เทววิทยาของคริสตจักรโรมันคาทอลิกสอนโดยทั่วไปว่า ที่คำสถาปนาศีล แผ่นศีลถูกเปลี่ยนให้เป็นพระกายของพระคริสต์ (transubstantiation) ในขณะที่เทววิทยาของคริสตศาสนิกชนในโลกตะวันออกมองว่าคำอัญเชิญพระจิตเจ้าคือจุดที่แผ่นศีลเปลี่ยนเป็นพระกายของพระคริสต์ แผ่นศีลยังมีการใช้ในพิธีกรรมในอารามของศาสนายูดาห์ เช่นเดียวกับในพิธีกรรมของศาสนามันดาอีและศาสนามิถรา#เปลี่ยนทาง และวัฒนธรรมพาเกินอื่น ๆ ที่คล้ายกับวัฒนธรรมของอียิปต์โบราณ#เปลี่ยนทาง
เกาะหนู เกาะแมว

เกาะหนู เกาะแมว เป็นสถานที่ท่องเที่ยวในเทศบาลนครสงขลา ยังเป็นสัญลักษณ์ที่รู้จักกันดีของจังหวัดสงขลา และเป็นเกาะใกล้ชายฝั่งแหลมสมิหลา มีลักษณะคล้ายหนู และอีกเกาะหนึ่งซึ่งอยู่ไกลออกไปมีลักษณะคล้ายแมว มองเห็นท่าเทียบเรืออยู่ไกลๆ ที่เกาะหนูแห่งนี้ เพิ่งจะเริ่มเปิดให้เป็นแหล่งท่องเที่ยว เมื่อไม่นานมานี้ ก่อนหน้านี้เกาะแห่งนี้เป็นที่จอดเรือ หลบลมมรสุมของชาวประมงพื้นบ้าน นอกจากจะเป็นแหล่งท่องเที่ยวใหม่ล่าสุดของจังหวัดสงขลาแล้ว เกาะนี้ยังเป็นสถานที่ซึ่งสถาบันวิจัยเพาะเลี้ยงสัตว์น้ำชายฝั่งได้เข้ามาทำวิจัยเกี่ยวกับสัตว์น้ำ เกาะจะปิดในช่วงหน้าลมมรสุม ดังนั้นในการมาท่องเที่ยวที่นี่ สามารถมาได้เพียงไม่กี่เดือน
ประวัติและที่มา.
มีตำนานเล่าขานกันมาว่า มีพ่อค้าชาวจีนที่โล้เรือสำเภาค้าขายในน่านน้ำทะเลอ่าวไทย ระหว่างประเทศจีน และ ประเทศไทย โดยเฉพาะเมืองสองเลแห่งนี้เป็นประจำ มีวันหนึ่งพ่อค้าระหว่างเดินตลาด ได้ถูกใจแมวและหมาสายพันธุ์ไทยอยู่คู่หนึ่งเลยซื้อมาเพื่อจะนำกลับไปเลี้ยงที่ประเทศจีน เนื่องด้วยการเดินทางทางทะเลในสมัยนั้น ค่อนข้างล่าช้า และกินเวลานาน หมากับแมวทั้งสองตัว เกิดความเบื่อหน่าย จึงวางแผนกันว่า จะกระโดดลงทะเลแล้วหนีขึ้นฝั่งกันดีกว่า โดยทราบช่าวว่า พ่อค้าจีนมีดวงแก้ววิเศษ  สามารถทำให้สามารถเดินบนน้ำได้ จึงคิดอุบาย โดยจะให้หนูซึ่งเป็นหนูที่อยู่บนเรือสำเภานั้น ไปขโมยมา ซึ่งหนูรู้แผนการนี้ จึงอยากจะหนีขึ้นฝั่งไปด้วย แมวกับหมาจึงตอบตกลง
หลังจากหนูขโมยดวงแก้ววิเศษมาแล้ว ทั้งสามจึงรีบกระโดดลงทะเลแล้วหนีขึ้นฝั่ง แต่ในระหว่างทางนั้นเอง หนูซึ่งเป็นจ่าฝูงวิ่งนำอยู่ ฉุกคิดขึ้นมาได้ ว่าถ้าถึงฝั่ง แมวต้องกินมันและเอาดวงแก้วไปแน่ๆ ซึ่งก็จริง ทางแมวก็คิดอย่างนั้นจริงๆ หนูจึงรีบวิ่งหนีบนน้ำ แมวเห็นหนูรู้ตัวจึงรีบวิ่งไล่ตาม ส่วนหมา ก็วิ่งตามด้วยเช่นกัน
ในขณะที่หนูเร่งฝีเท้าอย่างสุดชีวิตจนเผลอทำดวงแก้ววิเศษที่อมไว้ตกน้ำจมหายไปในทะเล จึงทำให้ทั้งสามไม่สามารถวิ่งบนน้ำได้ จึงต้องวางน้ำกันต่อ แต่ว่ายกันไปสักพัก หนูก็หมดแรง แล้วก็จมน้ำตายกลายเป็นเกาะหนู ห่างออกไปแมวก็หมดแรงจมน้ำเช่นกัน จึงกลายเป็นเกาะแมว อยู่อ่าวหน้าเมือง
ส่วนหมา หมาเป็นสัตว์ที่ว่ายน้ำเก่งสุดในสามชนิด จึงว่ายไปจนถึงฝั่งและสิ้นใจตายด้วยความเหน็ดเหนื่อยกลายเป็นหินบริเวณเขาตังกวนอยู่ริมอ่าวสงขลา ส่วนดวงแก้ววิเศษที่หล่นจากปากหนู แตกละเอียดกลายเป็นหาดทรายแก้วอยู่ทางด้านเหนือของแหลมสน
ผัดผักบุ้ง

ผัดผักบุ้ง บ้างเรียก ผัดผักบุ้งไฟแดง เป็นอาหารประเภทผัดชนิดหนึ่ง มีวัตถุดิบหลักคือผักบุ้ง ซึ่งเป็นผักน้ำที่พบได้ทั่วไป นำไปผัดเข้ากับเครื่องเทศ เนื้อสัตว์ หรือผักชนิดอื่น ๆ พบได้ทั่วไปในภูมิภาคเอเชียตะวันออก เอเชียตะวันออกเฉียงใต้ และเอเชียใต้ เช่น พบได้ในอาหารเสฉวน อาหารกวางตุ้ง ในประเทศจีน อาหารอินโดนีเซีย อาหารพม่า อาหารเขมร อาหารฟิลิปปินส์ อาหารมาเลเซีย อาหารสิงคโปร์ อาหารเวียดนาม อาหารไทย ในเอเชียตะวันออกเฉียงใต้ อาหารศรีลังกา อาหารเบงกอล และอินเดียตะวันออก ในเอเชียใต้
วัตถุดิบ.
ผัดผักบุ้ง มีวัตถุดิบหลักคือ ผักบุ้ง ซึ่งเป็นผักน้ำที่พบได้ทั่วไป มีราคาถูก และเจริญเติบโตได้ในแหล่งน้ำ จึงเป็นที่นิยมมากในเอเชีย กรรมวิธีการทำผัดผักบุ้งนั้นไม่ยุ่งยาก คือ นำกระเทียมไปผัดกับน้ำมันในกระทะให้หอม จากนั้นใส่ผักบุ้งหั่นที่ผ่านการล้างจนสะอาดอย่างดีลงไปผัด ปรุงรสด้วยซีอิ๊ว ซอสหอยนางรม เต้าเจี้ยว น้ำตาล หรือพริก ตามชอบ โดยใช้ไฟแรงให้ซอสปรุงรสเข้าไปในผักบุ้ง เมื่อผัดเข้ากันได้ที่แล้วก็ลงจานพร้อมเสิร์ฟ บางแห่งอาจใส่กุ้งหรือเต้าหู้เพิ่มลงไป ส่วนผัดผักบุ้งของพม่าจะมีวัตถุดิบที่แตกต่างออกไปเล็กน้อย โดยจะผัดผักบุ้งไปพร้อมกับเห็ดหอมหั่นเต๋า กระเทียม หัวหอม และพริกสด แล้วปรุงรสด้วยซอสหอยนางรม น้ำสต๊อกไก่ น้ำมันงา และเกลือ และในประเทศมาเลเซีย ประเทศฟิลิปปินส์ และประเทศอินโดนีเซีย จะนิยมผัดผักบุ้งกับกะปิ ในประเทศฟิลิปปินส์สามารถใช้บากุงอิซดา (ปลาร้าฟิลิปปินส์) หรือ ปาติซ (น้ำปลาฟิลิปปินส์) แทนกะปิได้ โดยจะรับประทานเคียงกับหมูสามชั้นทอด
แต่ละท้องที่จะใช้วัตถุดิบสำหรับปรุงรสที่ต่างกันออกไป อย่างเช่น ในประเทศเวียดนาม จะนิยมปรุงรสด้วยน้ำปลาหรือซอสหอยนางรมเป็นหลัก ส่วนประเทศมาเลเซียและอินโดนีเซียจะนิยมใช้กะปิแทน ขณะที่ประเทศฟิลิปปินส์จะนิยมใช้น้ำส้มสายชูหมักแบบเดียวกับอาโดโบ และเกาะชวาของประเทศอินโดนีเซียจะใช้เต้าเจี้ยวเป็นหลัก
บาสเกตบอลชิงแชมป์โลก 2027 รอบคัดเลือก – โซนเอเชีย

การแข่งขันบาสเกตบอลชิงแชมป์โลก 2027 รอบคัดเลือก โซนเอเชีย  สำหรับภูมิภาค ฟีบาเอเชีย-โอเชียเนีย เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 7 ทีมที่จะเข้าร่วมกับกาตาร์ที่ผ่านเข้ารอบโดยอัตโนมัติในฐานะเจ้าภาพในการแข่งขันบาสเกตบอลชิงแชมป์โลก 2027
รูปแบบ.
โดยรวมแล้ว ภูมิภาคเอเชีย-โอเชียเนียจะได้รับการจัดสรรโควต้าสำหรับบาสเกตบอลชิงแชมป์โลก 8 ตำแหน่ง ส่วนกาตาร์ที่ผ่านเข้ารอบโดยอัตโนมัติในฐานะเจ้าภาพ
โครงสร้างการคัดเลือกมีดังนี้:
ทีมที่เข้าร่วม.
16 ทีมที่ผ่านเข้ารอบ FIBA Asia Cup 2025 จะเข้าร่วมในรอบที่ 1 ของบาสเกตบอลชิงแชมป์โลก 2027 รอบคัดเลือก โซนเอเชีย กาตาร์ซึ่งเป็นเจ้าภาพจัดการแข่งขันบาสเกตบอลชิงแชมป์โลก 2027 จะเข้าร่วมในรอบคัดเลือกด้วย แม้ว่าจะผ่านเข้ารอบโดยอัตโนมัติสำหรับการแข่งขันก็ตาม
บาสเกตบอลชิงแชมป์โลก 2027 รอบคัดเลือก – โซนแอฟริกา

การแข่งขันบาสเกตบอลชิงแชมป์โลก 2027 รอบคัดเลือก โซนแอฟริกา  สำหรับภูมิภาค ฟีบาแอฟริกา เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 5 ทีมที่จะเข้าร่วมกับกาตาร์ที่ผ่านเข้ารอบโดยอัตโนมัติในฐานะเจ้าภาพในการแข่งขันบาสเกตบอลชิงแชมป์โลก 2027
รูปแบบ.
โดยรวมแล้ว ภูมิภาคแอฟริกาจะได้รับการจัดสรรโควต้าสำหรับบาสเกตบอลชิงแชมป์โลก 5 ตำแหน่ง
โครงสร้างการคัดเลือกมีดังนี้:
ทีมที่เข้าร่วม.
16 ทีมที่ผ่านการคัดเลือกสำหรับ AfroBasket 2025 จะเข้าร่วมในรอบแรกของบาสเกตบอลชิงแชมป์โลก 2027 รอบคัดเลือก โซนแอฟริกา
บาสเกตบอลชิงแชมป์โลก 2027 รอบคัดเลือก – โซนอเมริกา

การแข่งขันบาสเกตบอลชิงแชมป์โลก 2027 รอบคัดเลือก โซนอเมริกา  สำหรับภูมิภาค ฟีบาอเมริกา เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 7 ทีมที่จะเข้าร่วมในการแข่งขันบาสเกตบอลชิงแชมป์โลก 2027
รูปแบบ.
โดยรวมแล้ว ภูมิภาคอเมริกาจะได้รับการจัดสรรโควต้าสำหรับบาสเกตบอลชิงแชมป์โลก 7 ตำแหน่ง
โครงสร้างการคัดเลือกมีดังนี้:
ทีมที่เข้าร่วม.
16 ทีม ประกอบด้วย 12 ทีมที่ผ่านเข้ารอบ 2025 FIBA AmeriCup และ 4 ทีมจากรอบปรี-ควอลิฟายจะเข้าร่วมแข่งขันในรอบที่ 1 ของบาสเกตบอลชิงแชมป์โลก 2027 รอบคัดเลือก โซนอเมริกา
บาสเกตบอลชิงแชมป์โลก 2027 รอบคัดเลือก – โซนยุโรป

การแข่งขันบาสเกตบอลชิงแชมป์โลก 2027 รอบคัดเลือก โซนยุโรป  สำหรับภูมิภาค ฟีบายุโรป เริ่มขึ้นในวันที่ 19 กุมภาพันธ์ 2567 และสิ้นสุดในเดือนมีนาคม พ.ศ. 2570 กระบวนการนี้คัดเลือก 12 ทีมที่จะเข้าร่วมในการแข่งขันบาสเกตบอลชิงแชมป์โลก 2027
รูปแบบ.
ฟีบายุโรปจะได้รับการจัดสรรโควต้า 12 ตำแหน่งในการแข่งขัน ชิงแชมป์โลก ทีมฟีบายุโรปทั้งหมด 42 ทีมจะเข้าร่วมในกระบวนการคัดเลือก ซึ่งจะประกอบด้วยขั้นตอนต่อไปนี้:
โครงสร้างการคัดเลือกมีดังนี้:
ทีมที่เข้าร่วม.
16 ทีม ประกอบด้วย 12 ทีมที่ผ่านเข้ารอบ 2025 FIBA AmeriCup และ 4 ทีมจากรอบปรี-ควอลิฟายจะเข้าร่วมแข่งขันในรอบที่ 1 ของบาสเกตบอลชิงแชมป์โลก 2027 รอบคัดเลือก โซนยุโรป
รอบปรี-ควอลิฟาย.
รอบที่ 1.
รอบแรกจะเป็นการแข่งขันระหว่างทีมที่จะไม่ผ่านเข้ารอบในการแข่งขันรอบคัดเลือกยูโรบาสเกต 2025 อาร์เมเนียจะลงเล่นเป็นครั้งที่สองในรอบคัดเลือกชิงแชมป์โลก ขณะที่อาเซอร์ไบจานจะได้เข้าร่วมเป็นครั้งแรก
ประเทศที่เข้าร่วมทั้ง 10 ประเทศจะถูกแบ่งออกเป็นสามกลุ่ม กลุ่ม A จะมีสี่ทีม ในขณะที่กลุ่ม B และ C จะมีทีมละสามทีม
แต่ละทีมจะเล่นกับทีมอื่น ๆ ในกลุ่มของตนในเกมเหย้าและเยือนในระบบการเล่นแบบพบกันหมดในกรอบเวลา 3 ช่วง ได้แก่ ในวันที่ 19-27 กุมภาพันธ์ พ.ศ. 2567, 18-26 พฤศจิกายน พ.ศ. 2567 และ 17-25 กุมภาพันธ์ พ.ศ. 2568 การแข่งขันรอบนี้จะคัดเลือกทั้งหมด 4 ทีม ซึ่งผู้ชนะแต่ละกลุ่มสามกลุ่ม รวมกับทีมอันดับที่สองที่ดีที่สุดจากทุกกลุ่ม จะผ่านเข้าสู่รอบที่สอง ส่วนอีก 6 ทีมจะรอบ
การจับฉลาก.
การจับสลากเกิดขึ้นเมื่อวันที่ 8 สิงหาคม พ.ศ. 2566 ที่ มิวนิก
การแบ่งกลุ่ม.
การจัดวางจะอิงตามการจัดอันดับโลกของฟีบา ในวันที่ 27 กุมภาพันธ์ ค.ศ. 2023
ข้าวเกรียบยาหน้า

ข้าวเกรียบยาหน้า เป็นอาหารว่างชนิดหนึ่งของชาวไทยเชื้อสายจามในบ้านน้ำเชี่ยว ตำบลน้ำเชี่ยว อำเภอแหลมงอบ จังหวัดตราด โดยจะมีลักษณะใกล้เคียงกับข้าวเกรียบปากหม้อ และข้าวเกรียบอ่อน หากแต่มีรสสัมผัสและรสชาติใกล้เคียงกับขนมเบื้องหน้ากุ้ง นับว่าเป็นอาหารพิเศษและเป็นของดีประจำชุมชนบ้านน้ำเชี่ยว และถือเป็นอาหารที่ผสมผสานวัฒนธรรมการกินของไทย จีน และมุสลิม เข้าไว้ด้วยกัน
แผ่นแป้งของข้าวเกรียบยาหน้ามีวัตถุดิบและส่วนผสมอย่างเดียวกับข้าวเกรียบปากหม้อ คือใช้แป้งข้าวเจ้า แป้งมัน ผสมเข้ากับน้ำ จากนั้นนำไปนึ่งเป็นแผ่น ๆ จนสุก แล้วนำไปตากแดดจนแห้ง ครั้นเมื่อจะรับประทาน ก็จะนำแผ่นแป้งที่ผ่านการตากแดดจนแห้งนั้นไปปิ้งบนเตาถ่านจนแป้งกรอบ ทาน้ำตาลอ้อยเคี่ยวซึ่งมีลักษณะข้นเหนียว และตักเครื่องโรยหน้า ซึ่งทำจากแคร์รอตปั่น มะพร้าว และกุ้งสับละเอียด ปรุงรสด้วยเกลือและพริกไทยเล็กน้อย ละเลงทาลงบนแผ่นแป้ง แล้วโรยด้วยต้นหอมซอย พร้อมรับประทาน และมีลักษณะใกล้เคียงกับขนมเบื้องหน้ากุ้ง
ข้าวเกรียบยาหน้าถูกรับเลือกให้เป็นผลิตภัณฑ์เด่นของชุมชนน้ำเชี่ยว จนได้รับรางวัลชนะเลิศหมู่บ้าน OVC รางวัลอุตสาหกรรมท่องเที่ยวไทยดีเด่นจากการท่องเที่ยวแห่งประเทศไทย
จารึกเมียเซดี

จารึกเมียเซดี ([mja̰.zè.dì t͡ɕaʊ̯ʔ.sà]), จารึกยาซะโกนมา  หรือ จารึกกู-บเยาะจี้  ซึ่งจารึกไว้เมื่อ ค.ศ. 1113 เป็นจารึกหินภาษาพม่าที่เก่าแก่ที่สุดที่หลงเหลืออยู่ "เมียเซดี" แปลว่า "เจดีย์มรกต" ส่วนชื่อจารึกนั้นมาจากเจดีย์ที่อยู่บริเวณใกล้เคียง จารึกมีทั้งหมดสี่ภาษาได้แก่ พม่า มอญ ปยู และบาลี#เปลี่ยนทาง ซึ่งทั้งหมดบอกเล่าเรื่องราวของเจ้าชายยาซะโกนมาและพระเจ้าจานซิต้า ความสำคัญหลักของจารึกเมียเซดีคือ จารึกนี้ทำให้สามารถถอดรหัสอักษรของภาษาปยูได้
ปัจจุบันมีจารึกสองหลักอยู่ในประเทศพม่า หลักหนึ่งอยู่ที่บริเวณเมียเซดีในหมู่บ้านมยี่นกะบา (ทางใต้ของพุกาม) ภาคมัณฑะเลย์ อีกหลักได้รับการค้นพบโดย ดร.เอมานูเอ็ล ฟอร์ชฮัมเมอร์ นักวิชาการภาษาบาลีชาวเยอรมัน ใน ค.ศ. 1886–1887 และปัจจุบันจัดแสดงอยู่ที่พิพิธภัณฑ์โบราณคดีพุกาม จารึกเมียเซดีได้ขึ้นทะเบียนเป็นความทรงจำแห่งโลกจากยูเนสโก
การวิเคราะห์และการแปล.
การวิเคราะห์.
จารึกมีภาษาพม่า 39 บรรทัด ภาษาบาลี 41 บรรทัด ภาษามอญ 33 บรรทัด และภาษาปยู 26 บรรทัด สามารถแบ่งออกได้เป็นสามประเภท คือ การบริจาค ความปรารถนา และการสาปแช่ง
อักษรพุกามโดยทั่วไปมีลักษณะเป็นรูปสี่เหลี่ยมหรือทรงกลม แต่ในจารึกนี้มีอักษรแบบฝักขาม เป็นจุดเริ่มของวรรณกรรมพม่า คำบางคำไม่ได้เขียนไว้เป็นระบบ กล่าวคือ มีการแยกพยัญชนะกับสระออกจากกัน ตัวอย่างเช่น ("သာသနာအနှစ် တစ်ထောင်ခြောက်ရာ" ถูกสลักเป็น "သာသနာ အနှစ်တ" บนบรรทัด และ "စ်ထောင်ခြောက်ရာ" ถูกสลักในบรรทัดต่อมา)
มีคำที่ใช้เฉพาะสรรพนามบุรุษที่ 1 เท่านั้น คือ "ข้าพเจ้า" และ "ของข้าพเจ้า" แทน "เขา" ยาซะโกนมาแทนพระองค์เองว่า "พระโอรสของพระเทวีผู้เป็นที่รัก" (ထိုပယ်မယားသား) คำบางคำมีความหมายโบราณ ตัวอย่างเช่น (ပယ်, ซึ่งมีความหมายสมัยใหม่ว่า "ละทิ้ง" หมายถึง "น่ารักหรือเป็นที่รัก" และ နှပ် แปลว่า "ผ่อนคลาย" หรือ "การผสมผสาน" หมายถึง "การบริจาค")
ยาซะโกนมา แทนพระนามบิดาของพระองค์ว่า ศรีตรีภูวนาทิตยธัมมราชา หมายถึง "ราชาผู้ส่องสว่างทั้งสามโลกดุจดวงอาทิตย์" แทนพระมารดาของพระองค์ว่า ติโลกวฏังสิกาเทวี (เทวีผู้ทรงปกครองทั้งสามโลก) และเรียกอาณาจักรพุกามว่า อริมัททนะปุระ (เมืองที่ปราบศัตรูราบคาบ)
จุดประสงค์ของหมวดบริจาคคือเพื่อให้ผู้คนได้ชื่นชมกับการกระทำของพระองค์ หมวดขอความปรารถนาเป็นส่วนหนึ่งของประเพณีทางพุทธศาสนา จุดประสงค์หลักของการเขียนคำสาปแช่ง คือเพื่อรักษาสิ่งของที่บริจาคไว้และป้องกันไม่ให้สิ่งก่อสร้างที่บริจาคไว้ได้รับความเสียหาย
จากจารึกนี้สามารถคำนวณช่วงเวลาการครองราชย์ของ พระเจ้าจานซิต้า, พระเจ้าอโนรธามังช่อ, พระเจ้าซอลู และพระเจ้าอลองสิธู และทำให้สามารถถอดรหัสอักษรของภาษาปยูได้ รวมทั้งแสดงให้เห็นถึงความรักและความเคารพของยาซะโกนมาที่มีต่อพระบิดาพระองค์
เชิงอรรถ.
<templatestyles src="Reflist/styles.css" />
มนตรีแห่งรัฐโมนาโก

มนตรีแห่งรัฐโมนาโก  เป็นหัวหน้ารัฐบาลของประเทศโมนาโก ได้รับการแต่งตั้งโดยเจ้าผู้ครองโมนาโก มีอำนาจหน้าที่รับผิดชอบในการกำกับการทำงานของรัฐบาลและดูแลความสัมพันธ์ระหว่างประเทศในฐานะตัวแทนของเจ้าผู้ครอง มนตรีแห่งรัฐยังทำหน้าที่เป็นประธานสภารัฐบาล (โดยมีอำนาจลงคะแนนเสียง) กำกับดูแลฝ่ายบริหาร และสั่งการตำรวจและทหาร
ผู้ดำรงตำแหน่งคนปัจจุบันคือ Christophe Mirmand ตั้งแต่วันที่ 21 กรกฎาคม พ.ศ. 2568
ประวัติ.
ตำแหน่งนี้ก่อตั้งขึ้นเมื่อปี 2454 หลังการประกาศใช้รัฐธรรมนูญ จนกระทั่งมีการแก้ไขรัฐธรรมนูญ พ.ศ. 2545 โดยผู้ดำรงตำแหน่งมนตรีแห่งรัฐจะต้องเป็นพลเมืองฝรั่งเศสที่คัดเลือกจากข้าราชการระดับสูงที่เสนอโดยรัฐบาลฝรั่งเศส ต่อมาได้มีการแก้ไขให้ผู้ดำรงตำแหน่งอาจเป็นพลเมืองฝรั่งเศสหรือพลเมืองโมนาโกก็ได้ และได้รับเลือกและแต่งตั้งโดยเจ้าผู้ครองหลังจากหารือกับรัฐบาลฝรั่งเศส
ที่วางตะเกียบ

ที่วางตะเกียบ เป็นเครื่องใช้บนโต๊ะอาหาร ใช้ในการวางปลายตะเกียบไม่ให้สัมผัสพื้นโต๊ะ และป้องกันตะเกียบจากการปนเปื้อนหรือจากการกลิ้งตกลงจากโต๊ะ ลักษณะการใช้งานเหมือนกับที่วางมีดและที่วางช้อน ที่วางตะเกียบมักพบในร้านอาหารมากกว่าในบ้าน มีรูปร่างที่หลากหลาย อาจทำจากดินเหนียว ไม้ พลาสติก โลหะ แก้ว กระเบื้อง หรือหินมีค่าเช่นหยก หากตะเกียบใส่ไว้ในซองกระดาษ บางคนก็พับซองกระดาษของตะเกียบให้เป็นที่วางตะเกียบ
ในเอเชียตะวันออก ที่วางตะเกียบมักใช้ในมื้ออาหารเย็นแบบเป็นทางการ
ที่วางช้อนและตะเกียบ

ที่วางช้อนและตะเกียบ เป็นเครื่องใช้บนโต๊ะอาหารที่ใช้สำหรับวางช้อนและตะเกียบไม่ให้สัมผัสกับพื้นของโต๊ะ ในบริบทของอาหารเกาหลี ที่วางช้อนและตะเกียบอาจเรียกว่าเป็นที่วาง"ซูจอ" (수저받침) เพราะคำว่า "ซูจอ" หมายถึงชุดคู่ของช้อนและตะเกียบซึ่งพบเห็นได้ทั่วไปในเกาหลี
ขนมเรไร

ขนมเรไร หรือ ขนมรังไร เป็นขนมไทยชนิดหนึ่งที่มีลักษณะเหมือนรังของตัวเรไร (แมลงอยู่ในจำพวกจักจั่น) หรืออาจจะมีลักษณะคล้ายกับรังนกเล็ก ๆ มีสีต่างกันออกไป เช่น ชมพู เขียว ฟ้า เหลือง ขาว ม่วงคราม เป็นต้น เวลากินราดกะทิ โรยมะพร้าวขูดและน้ำตาลผสมงาคั่ว 
ขนมเรไรมีส่วนผสมมาจากแป้ง กะทิ มะพร้าว และน้ำตาล ใช้แป้งข้าวเจ้ากับน้ำลอยดอกมะลิ ผสมสีจากธรรมชาติ เช่น อัญชัญ นำแป้งมาปั้นเป็นก้อนแล้วอัดขนมด้วยแป้นพิมพ์ให้เป็นเส้นเล็ก ๆ แล้วนำมานึ่ง
ขนมเรไรปรากฏชื่ออยู่ในบทพระราชนิพนธ์ "กาพย์เห่เรือชมเครื่องคาวหวาน" ของพระบาทสมเด็จพระพุทธเลิศหล้านภาลัย ทรงพระราชนิพนธ์ในชื่อ "รังไร" ดังความว่า "รังไรโรยด้วยแป้ง เหมือนนกแกล้งทำรังรวง โอ้อกนกทั้งปวง ยังยินดีด้วยมีรัง"
ซุปสิงคโปร์

ซุปสิงคโปร์ เป็นแกงชนิดหนึ่งจำเพาะในชุมชนกุฎีจีน กรุงเทพมหานคร ประเทศไทย โดยที่เป็นแกงที่ผัดพริกแกงเผ็ดเข้ากับซี่โครงหรือเนื้อหมูตุ๋นจนเข้าที่ ให้รสเปรี้ยว หวาน เค็ม และเผ็ด อาหารชนิดนี้เป็นอาหารที่ปรากฏอยู่ใน "ตำราเล่มเล็ก" ซึ่งเป็นหนังสือสูตรอาหารประจำชุมชน อย่างไรก็ตามอาหารชนิดนี้สูญหายไป ไม่มีผู้สืบต่อ ปัจจุบันมีโครงการฟื้นฟูซุปสิงคโปร์นี้ขึ้นอีกครั้งจากทีมเชฟจากโลคัลอร่อย (Local Aroi) โดยการสนับสนุนกลุ่มบริษัทดุสิตธานี
ชื่อของซุปสิงคโปร์นี้ยังไม่ทราบที่มาอย่างแน่ชัด แต่มีการสันนิษฐานว่า ชาวกุฎีจีนที่มีเชื้อสายโปรตุเกสในอดีต คงคิดดัดแปลงเมนูอาหารขึ้นใหม่โดยนำแนวคิดด้านอาหารในพื้นที่คือสิงคโปร์มาตั้งชื่อ ทว่าอาหารชนิดนี้ก็สูญหายไปโดยไม่มีใครสืบต่อ ในหนังสือ "ตำราเล่มเล็ก" ที่บันทึกข้อมูลของซุปสิงคโปร์เพียงแห่งเดียว ก็ให้ข้อมูลเป็นวัตถุดิบ แต่ไม่บอกจำนวนหรือปริมาณว่าต้องใส่กี่กรัม
ทีมเชฟโลคัลอร่อย ได้รังสรรค์เมนูนี้ขึ้นใหม่ โดยอนุมานจากวัตถุดิบที่ปรากฎในตำราอาหาร คือนำซี่โครงหมูไปเคี่ยวจนเปื่อย จากนั้นนำไปผัดกับพริกแกงที่แต่งสีพริกแกงด้วยพริกเหลือง จนซึมเข้าเนื้อแล้วนำซี่โครงหมูไปตุ๋นอีกครั้งจนเปื่อย จากนั้นปรุงน้ำแกงให้ได้สามรส โดยได้รสเปรี้ยวจากน้ำส้มมะขาม รสหวานจากน้ำตาลมะพร้าว และรสเค็มจากน้ำปลาดี ให้รสชาติกลมกล่อมเข้มข้น เมื่อเสิร์ฟจะรองซี่โครงหมูตุ๋นด้วยถั่วอัลฟาฟา
การประนีประนอมออสเตรีย-ฮังการี ค.ศ. 1867

การประนีประนอมออสเตรีย-ฮังการี ค.ศ. 1867  เป็นการก่อตั้งระบอบทวิราชาธิปไตยในจักรวรรดิออสเตรีย-ฮังการี ซึ่งเป็นพันธมิตรทางทหารและทางการทูตระหว่างสองรัฐอธิปไตย การประนีประนอมได้ฟื้นฟูอำนาจอธิปไตยและสถานะของราชอาณาจักรฮังการีให้เป็นเหมือนก่อน ค.ศ. 1848 พร้อมทั้งแยกออกและไม่ขึ้นตรงกับจักรวรรดิออสเตรียอีกต่อไป การประนีประนอมได้ยกเลิกระบอบเผด็จการทหารที่ยาวนาน 18 ปี และการปกครองแบบสมบูรณาญาสิทธิ์เหนือฮังการี ซึ่งจักพรรดิฟรันทซ์ โยเซ็ฟทรงสถาปนาขึ้นภายหลังการปฏิวัติฮังการี ค.ศ. 1848 ความตกลงนี้ยังฟื้นฟูบูรณภาพแห่งดินแดนและธรรมนูญฉบับเก่าแก่ของราชอาณาจักรฮังการีอีกด้วย
ผู้นำทางการเมืองของฮังการีมีเป้าประสงค์หลักสองประการในระหว่างการเจรจา ประการแรกคือการมอบสถานะดั้งเดิม (ทั้งทางกฎหมายและการเมือง) ของรัฐฮังการี ซึ่งสูญเสียไปภายหลังการปฏิวัติ อีกประการหนึ่งคือการฟื้นฟูประมวลกฎหมายปฏิรูป (เรียกว่ากฎหมายเดือนเมษายน) ที่ตราขึ้นโดยรัฐสภาปฏิวัติใน ค.ศ. 1848 ซึ่งมีรากฐานจากหลัก 12 ประการ ที่กำหนดสิทธิพลเมืองและทางการเมืองสมัยใหม่ สิทธิทางเศรษฐกิจ และการปฏิรูปสังคมในฮังการี ท้ายที่สุดแล้ว กฎหมายเดือนเมษายนของรัฐสภาปฏิวัติฮังการี (ยกเว้นข้อกฎหมายที่กำหนดจากหลักประการที่ 9 และ 10) จึงได้รับการฟื้นฟูอีกครั้งโดยจักรพรรดิออสเตรีย
ภายใต้สัญญาประนีประนอม ดินแดนของราชวงศ์ฮาพส์บวร์คได้รับการจัดระเบียบเป็นสหภาพที่แท้จริง (real union) ระหว่างจักรวรรดิออสเตรียและราชอาณาจักรฮังการีที่นำโดยพระมหากษัตริย์พระองค์เดียวซึ่งครองราชย์ในฐานะจักรพรรดิออสเตรียและพระมหากษัตริย์ฮังการี รัฐซิสไลทาเนีย (ออสเตรีย) และทรานส์ไลทาเนีย (ฮังการี) ปกครองโดยรัฐสภาและนายกรัฐมนตรีที่แยกออกจากกัน ทั้งสองประเทศดำเนินนโยบายทางการทูตและการป้องกันประเทศเป็นอันหนึ่งอันเดียวกัน โดยพระมหากษัตริย์ทรงมีพระราชอำนาจโดยตรงในการดูแลร่วมระหว่างกระทรวงต่างประเทศและกระทรวงกลาโหม เข่นเดียวกับกระทรวงการคลังที่มีส่วนรับผิดชอบเฉพาะการจัดหาเงินทุนสำหรับกระทรวงร่วมทั้งสอง
ความสัมพันธ์ของฮังการีกับออสเตรียก่อนการปฏิวัติ ค.ศ. 1848 นั้นมีสถานะเป็นรัฐร่วมประมุข ในขณะที่ภายหลังการประนีประนอม สถานะของฮังการีลดลงเป็นเพียงส่วนหนึ่งในสหภาพที่แท้จริง ดังนั้นสังคมฮังการีโดยทั่วไปจึงมองว่าการประนีประนอมเป็นการทรยศต่อผลประโยชน์ที่สำคัญของฮังการีและความสำเร็จของการปฏิรูป ค.ศ. 1848 การประนีประนอมยังคงไม่เป็นที่พอใจของชนฮังการีผู้มีสิทธิเลือกตั้งเท่าใดนัก โดยประชาชนฮังการีโดยทั่วไปไม่สนับสนุนการปกครองของพรรคเสรีนิยมในการเลือกตั้งรัฐสภาฮังการี ด้วยเหตุนี้ การดำรงไว้ซึ่งการเมืองของการประนีประนอมออสเตรีย-ฮังการีส่วนใหญ่จึงเป็นผลมาจากความนิยมของพรรคเสรีนิยมที่ปกครองชนกลุ่มน้อยผู้มีสิทธิเลือกตั้งในราชอาณาจักรฮังการี
จักรพรรดิฟรันทซ์ โยเซ็ฟที่ 1 ทรงกล่าวพระดำรัสไว้ความว่า "มีเพียงพวกเราสามคนที่ทำความตกลงนี้: แดอัก, อ็อนดราชี และตัวข้าพเจ้า"
The sign ลางสังหรณ์

ลางสังหรณ์ เป็นซีรีส์วายสายบอยเลิฟ (Boy's Love) แนวแอคชั่นดราม่าแฟนตาซี (Action Drama Fantasy) ผลงานเรื่องที่สามของค่าย IDOL FACTORY สร้างจากนิยายเรื่องลางสังหรณ์ของ I-Rain-Yia โดยเรื่องราวเล่าถึงพันธะสัญญาความผูกพันและความอาฆาตแค้นระหว่างพญานาคและพญาครุฑ ผ่านตัวละครในหน่วยปฏิบัติการพิเศษที่ต้องปฏิบัติภารกิจในการสืบสวนสอบสวนสาเหตุการฆาตกรรมในคดีต่างๆ กำกับการแสดงโดยนัฐพงศ์ วงษ์กวีไพโรจน์ นำแสดงโดย ภัทรชนน อ่อนสะอาด และ ธนทัต พรรณวิริยะกุล
โครงเรื่อง.
ธาร นายตำรวจหนุ่มผู้มีปมในใจเกี่ยวกับการตายของบิดาและมารดา เนื่องจากเค้าเป็นผู้รอดชีวิตเพียงคนเดียวในอุบัติเหตุครั้งนั้น แต่ธารมั่นใจว่าเป็นการจัดฉากเพื่อฆาตกรรม เค้าจึงเข้ารับการฝึกเพื่อคัดเลือกเป็นหน่วยสอบสวนพิเศษเพื่อจะได้สืบหาความจริงเกี่ยวกับการตายของบิดาและมารดา ณ ศูนย์ฝึกธารได้พบกับพญาเพื่อนรวมฝึกที่มาจากคนละหน่วย ซึ่งตัวธารเองกลับรู้สึกผูกผันและเป็นห่วงพญามากกว่าเพื่อนร่วมรุ่นคนอื่นๆ และธารได้ใช้ความสามารถพิเศษของตัวเองในการช่วยชีวิตพญาไว้ได้หลายครั้ง ในขณะที่พญาเองก็เหมือนมีบ้างสิ่งจ้องเอาชีวิตอยู่ตลอดเวลา
งานสร้าง.
ลางสังหรณ์เป็นซีรีส์วายแนวสืบสวนสอบสวนแอ็คชั่นดราม่าแฟนตาซีฟอร์มยักษ์ของค่าย IDOL FACTORY ที่ทุ่มทุนสร้างทั้งในส่วนของโปรดักชั่นและการทำ CG โดยใช้เวลาเตรียมการนานกว่า 1 ปี ทั้งในส่วนของการค้นคว้าหาข้อมูล และการส่งนักแสดงในเรื่องไปเรียนคิวบู๊ การยิงปืน และการดำน้ำ แต่อย่างไรก็ตามเมื่อถึงกลางเดือนมีนาคม พ.ศ. 2566 ก็ได้มีการประกาศเปิดตัวนักแสดงหลักทั้ง 7 คน ได้แก่ ภัทรชนน อ่อนสอาด, ธนทัต พรรณวิริยะกุล, พงศกร สุเกียง, ณัฐภาสน์ ตันติเสถียรชัย, จักริน ภูริพัฒน์, ปิฐิกร ศิริพรสวรรค์ และ อัศวฤทธิ์ พินิตภาญจนพันธุ์ โดยได้ ครูเอ นัฐพงศ์ วงษ์กวีไพโรจน์ มารับหน้าที่ผู้กำกับและผู้ฝึกสอนการแสดง ซีรีส์เริ่มเปิดกล้องถ่ายทำคิวแรกในช่วงกลางเดือนพฤษภาคม พ.ศ. 2566 โดยได้มีการทำการบวงสรวงในวันที่ 17 มิถุนายน พ.ศ. 2566 และจัดงานลางสังหรณ์ DAWN OF THE SIGN ดูตอนแรกพร้อมกันที่โรงภาพยนตร์ไอแมกซ์ ไอคอน ซีเนคอนิค ไอคอนสยามในวันที่ 18 พฤศจิกายน พ.ศ. 2566 และมีกำหนดออกอากาศตอนแรกทางช่อง 3 ในวันที่ 25 พฤศจิกายน พ.ศ. 2566
รอน แอตกินสัน

รอนัลด์ เฟรเดอริก แอตกินสัน (เกิด 18 มีนาคม 1939) เป็นอดีตนักฟุตบอลและผู้จัดการทีมชาวอังกฤษ ได้รับฉายาว่า บิกรอน เขาได้รับการยกย่องว่าเป็นหนึ่งในผู้เชี่ยวชาญด้านฟุตบอลที่มีชื่อเสียงที่สุดของอังกฤษในช่วงทศวรรษที่ 90 และต้นทศวรรษ 2000
เขาได้รับฉายาว่า เดอะแทงก์ ในระหว่างการค้าแข้งของเขา เขาเล่นให้กับออกซฟอร์ดยูไนเต็ด เป็นเวลา 12 ปี และเขายังคงครองสถิติการลงสนามให้สโมสรมากที่สุดจนถึงทุกวันนี้ที่ 560 นัด ในฐานะผู้จัดการทีม เขาคว้าแชมป์เอฟเอคัพกับแมนเชสเตอร์ยูไนเต็ด ในปี 1983 และ 1985 และฟุตบอลลีกคัพกับเชฟฟีลด์เวนส์เดย์ ในปี 1991 และแอสตันวิลลาในปี 1994
วัดท่าชะมวง

วัดท่าชะมวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละงู อำเภอละงู จังหวัดสตูล ที่ดินตั้งวัดมีเนื้อที่ 10 ไร่ 37 ตารางวา วัดอยู่ห่างไกลจากตั้งอำเภอ 10 กิโลเมตร ห่างไกลจากตัวจังหวัด 60 กิโลเมตร ปัจจุบันมีรักษาการเจ้าอาวาส คือ พระพิทัศน์ สุทสฺสโน
วัดท่าชะมวงสร้างขึ้นโดยนายบุญล่อง ห้าวหาญ เป็นผู้ดำเนินการสร้างวัดและตั้งวัด ได้รับอนุญาตให้สร้างวัดเมื่อวันที่ 26 พฤศจิกายน พ.ศ. 2523 กระทรวงศึกษาธิการประกาศตั้งวัดเมื่อวันที่ 18 พฤศจิกายน พ.ศ. 2524 ได้รับพระราชทานวิสุงคามสีมาเมื่อวนที่ 13 กรกฎาคม พ.ศ. 2536
อาคารเสนาสนะประกอบด้วย ศาลาการเปรียญกว้าง 8 เมตร ยาว 25 เมตร สร้างเมื่อ พ.ศ. 2515 เป็นอาคารครึ่งตึกครึ่งไม้ ศาลาอเนกประสงค์กว้าง 7 เมตร ยาว 14 เมตร สร้างเมื่อ พ.ศ. 2530 เป็นอาคารไม้ ศาลาบำเพ็ญกุศลกว้าง 8 เมตร ยาว 14 เมตร สร้างเมื่อ พ.ศ. 2560 เป็นอาคารคอนกรีตเสริมเหล็ก กุฎิสงฆ์จำนวน 7 หลัง ณาปนสถานจำนวน 1 หลัง หอระฆัง จำนวน 1 หลังและโรงครัวจำนวน 1 หลัง ปูชนียวัตถุมีพระประธานในศาลาการเปรียญ ปางมารวิชัย
ดีมอนของผม

ดีมอนของผม  เป็นละครโทรทัศน์แบบสตรีมมิ่งแนวแฟนตาซี-วิทยาศาสตร์ ผลิตโดยอิ๊กลู สตูดิโอ สตูดิโอของคนไทย ออกอากาศทางเน็ตฟลิกซ์ กำกับโดย ณัฐ ยศวัฒนานนท์ ละครเรื่องนี้ออกอากาศในวันที่ 23 พฤศจิกายน 2023
เรื่องย่อ.
ในอนาคตอันใกล้นี้ หลังจากการระเบิดของระเบิดนิวเคลียร์ทำให้โลกชนกับนรก นักเรียนชั้นประถมชื่อ เคนโตะ ได้พบกับปีศาจตัวเล็กชื่อ อันนา และเลี้ยงดูเธอ ละครติดตามการผจญภัยของ เคนโตะ และ อันนา เมื่อพวกเขาเริ่มต้นการเดินทางเพื่อนำแม่ของเคนโตะกลับมามีชีวิตอีกครั้ง
การผลิต.
ละครเรื่องนี้ได้รับการประกาศในงาน Tudum ของเน็ตฟลิกซ์ ในเดือนกันยายน 2022 โดยมีฮิโรตากะ อาดาจิ (หรือที่รู้จักในชื่อโอสึจิ) เขียนบทและมีณัฐ ยศวัฒนานนท์เป็นผู้กำกับ อิ๊กลูสตูดิโอบริษัทแอนิเมชั่นสัญชาติไทยรับหน้าที่ดูแลการผลิต